Nr. 49858/04.12.2024

**REFERAT DE APROBARE**

**la proiectul de hotărâre privind acordarea, în anul 2025, de stimulente financiare lunare personalului medical și de specialitate din cadrul**

**spitalelor al căror management a fost transferat la Consiliul Județean Cluj**

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Potrivit prevederilor art. 199 alin. (2) din Legea nr. 95/2006 privind reforma în domeniul sănătății, republicată cu modificările și completările ulterioate, „autorităţile administraţiei publice locale pot acorda personalului medical şi de specialitate din spitalele publice din reţeaua sanitară proprie stimulente financiare lunare, în limita a două salarii minime brute pe ţară, în baza hotărârii autorităţilor deliberative ale autorităţilor administraţiei publice locale, în limita bugetului aprobat.”  În adresa Direcției Management și Structuri Sanitare din cadrul Ministerului Sănătății nr. 23359/14577/8078/08.05.2019 înregistrată la Consiliul Județean Cluj cu nr. 16884/15.05.2019 se precizează:  ”acordarea drepturilor reglementate de art. 199 alin. (2) din Legea nr. 95/2006 este stabilită de ordonatorul de credite cu respectarea reglementărilor legale în vigoare și cu încadrarea în veniturile proprii ale unității sanitare, în limita bugetului aprobat”  ”prin sintagma *personalului medical și de specialitate* se înțelege personalul care se regăsește în Anexa II, Capitolul I, punctele 1 și 2, respectiv în Anexa VIII, Capitolul II, litera B din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare”.  Stabilirea salariilor de bază şi a celorlalte elemente ale sistemului de salarizare, conform legislaţiei în vigoare, se face în vederea realizării obiectivelor, programelor şi proiectelor stabilite. |
| * 1. **Cerinţe care reclamă oportunitatea actului administrativ:** |
| Prin acordarea stimulentelor financiare lunare se urmărește:   * motivarea categoriilor de personal de specialitate competente pentru a rămâne în sistemul sanitar și a se dezvolta profesional; * identificarea și atragerrea de personal medical – tineri specialiști în specialitățile deficitare; * stimularea cazurilor de tineri specialiști-personal medical care aduc venituri mari și/sau suplimentarea normei, din prestare de servicii medicale; * stimularea personalului medical și a categoriilor de personal de specialitate pentru creșterea indicatorilor de performanță și a veniturilor spitalului. |
| 1. **Schimbări preconizate:** |
| Spitalele al căror management a fost transferat la Consiliul Județean Cluj, respectiv, Spitalul Clinic de Urgență pentru Copii Cluj-Napoca, Spitalul Clinic de Boli Infecțioase Cluj-Napoca, Spitalul de Boli Psihice Cronice Borșa, Spitalul Clinic de Recuperare Cluj-Napoca și Spitalul Clinic de Pneumoftiziologie ,,Leon Daniello” Cluj-Napoca în anul 2025 pot acorda stimulente financiare lunare personalului medical și de specialitate în limita a două salarii minime brute pe ţară, din veniturile proprii ale spitalului, în limita bugetului aprobat pentru anul 2024.  Stimulentele financiare lunare în limita a două salarii minime brute pe țară, a căror finanțare este asigurată din veniturile proprii ale Spitalului, nu pot depăși 1/12 din bugetul cu această destinație alocat în anul 2024, până la adoptarea bugetului general propriu al Județului Cluj pe anul 2025.  Acordarea stimulentelor financiare lunare se stabilește cu respectarea dispozițiilor legale, în baza unui Regulament de acordare a stimulentelor financiare aprobat de Consiliul de Administrație al Spitalului.  Plata stimulentelor financiare aprobate se face în cursul lunii curente pentru luna anterioară.  Acordarea stimulentelor se face cu încadrarea în procentul stabilit de către Consiliul Județean Cluj pentru fiecare Spital, conform prevederilor art. 25alin. (2) din Legea-cadru nr.153/2017 privind salarizarea personalului plătit din fonduri publice, cu modificările și completările ulterioare, în baza unui Regulament de acordare a stimulentelor financiare aprobat de Consiliul de Administrație al spitalului.  Prin acordarea de stimulente financiare personalul va fi motivat pentru îndeplinirea atribuțiilor și creșterea calității serviciilor medicale. Aceasta va genera îndeplinirea atât a obiectivelor individuale ale angajaților cât și obiectivele generale ale intituției. |
| **Secțiunea a 2-a - Impactul socio-economic:** |
| Nu estecazul |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Modificările solicitate vor fi cuprinse în cheltuielile de personal pentru anul 2025 pentru fiecare spital al cărui management a fost transferat la Consiliul Județean Cluj. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu e cazul |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Actul administrativ nu produce efecte asupra altor hotărâri de consiliu județean sau dispoziții ale președintelui consiliului județean, nu este neceseră emiterea altor acte administrative și se poate pune în aplicare după adoptare.  Managerul fiecărui spital, în calitate de ordonator de credite va răspunde de modul de stabilire și acordare a stimulentelor, de întocmirea, aprobarea și aplicarea Regulamentului de acordare a stimulentelor financiare. |
| **Secțiunea a 6-a – Anexe la referatul de aprobare:** |
| La prezentul referat de aprobare se anexează:   * solicitarea Spitalului Clinic de Urgență pentru Copii Cluj-Napoca transmisă prin adresa nr.15932 din 08.11.2024 înregistrată la Consiliul Judeţean Cluj sub nr. 46266 din 12.11.2024; * solicitarea Spitalului Clinic de Boli Infecțioase Cluj-Napoca transmisă prin adresa nr. 20097 din 14.11.2024 înregistrată la Consiliul Judeţean Cluj sub nr. 46674 din 14.11.2024; * solicitarea Spitalului de Boli Psihice Cronice Borșa transmisă prin adresa nr. 5956 din 22.11.2024 înregistrată la Consiliul Judeţean Cluj sub nr. 48301 din 26.11.2024; * solicitarea Spitalului Clinic de Recuperare Cluj-Napoca transmisă prin adresa nr. 21453 din 26.11.2024 înregistrată la Consiliul Judeţean Cluj sub nr. 48635 din 27.11.2024; * solicitarea Spitalului Clinic de Pneumoftiziologie ,,Leon Daniello” Cluj-Napoca transmisă prin adresa nr. 6436 din 15.11.2024 înregistrată la Consiliul Judeţean Cluj sub nr. 49025 din 29.11.2024; * răspunsul Ministerului Sănătății nr. 23359/14577/8078/08.05.2019, înregistrată la Consiliul Județean Cluj sub nr.16884/15.05.2019; |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**privind acordarea, în anul 2025, de stimulente financiare lunare**

**personalului medical și de specialitate din cadrul**

**spitalelor al căror management a fost transferat**

**la Consiliul Județean Cluj**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. … din …... privind acordarea, în anul 2025, de stimulente financiare lunare personalului medical și de specialitate din cadrul spitalelor al căror management a fost transferat la Consiliul Județean Cluj, propus de preşedintele Consiliului Judeţean Cluj – domnul Alin Tișe, care este însoţit de Referatul de aprobare cu nr. 49858 din 04.12.2024; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 49860 din 04.12.2024 şi Avizul cu nr…... din ….. adoptat de Comisia de specialitate nr. ……, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* solicitarea Spitalului Clinic de Urgență pentru Copii Cluj-Napoca transmisă prin adresa nr.15932 din 08.11.2024 înregistrată la Consiliul Judeţean Cluj sub nr. 46266 din 12.112024;
* solicitarea Spitalului Clinic de Boli Infecțioase Cluj-Napoca transmisă prin adresa nr. 20097 din 14.11.2024 înregistrată la Consiliul Judeţean Cluj sub nr. 46674 din 14.11.2024;
* solicitarea Spitalului de Boli Psihice Cronice Borșa transmisă prin adresa nr. 5956 din 22.11.2024 înregistrată la Consiliul Judeţean Cluj sub nr. 48301 din 26.11.2024;
* solicitarea Spitalului Clinic de Recuperare Cluj-Napoca transmisă prin adresa nr. 21453 din 26.11.2024 înregistrată la Consiliul Judeţean Cluj sub nr. 48635 din 27.11.2024;
* solicitarea Spitalului Clinic de Pneumoftiziologie ,,Leon Daniello” Cluj-Napoca transmisă prin adresa nr. 6436 din 15.11.2024 înregistrată la Consiliul Judeţean Cluj sub nr. 49025 din 29.112024;
* răspunsul Ministerului Sănătății nr. 23359/14577/8078/08.05.2019, înregistrată la Consiliul Județean Cluj sub nr.16884/15.05.2019;

Luând în considerare:

* art. 123 – 140, ale art. 142 -153 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. a), art. 191 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 196 alin (6^1) și art. 199 alin. (2) din Legea nr. 95/2006 privind reforma în domeniul sănătății, republicată cu modificările și completările ulterioare;
* art. 40 alin. (1) și art. 68 din Legea nr. 276/2006 privind finanțele publice locale cu modificările și completările ulterioare;
* Legii nr. 227/2015 privind Codul fiscal, cu modificările și completările ulterioare;
* Legii nr. 207/2015 privind Codul de procedură fiscală, cu modificările și completările ulterioare;
* art. 25 alin. (2) din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** **(1)** Se aprobă acordarea stimulentelor financiare lunare personalului medical și de specialitate din cadrul Spitalului Clinic de Urgență pentru Copii Cluj-Napoca, Spitalului Clinic de Boli Infecțioase Cluj-Napoca, Spitalului de Boli Psihice Cronice Borșa, Spitalului Clinic de Recuperare Cluj-Napoca și Spitalului Clinic de Pneumoftiziologie ,,Leon Daniello” Cluj-Napoca în anul 2025.

**(2)** Stimulentele financiare se acordă din veniturile proprii ale spitalului, în limita a două salarii minime brute pe ţară și în limita prevederilor bugetare cu această destinație.

(3) Până la adoptarea bugetului general propriu al Județului Cluj pe anul 2025, limitele lunare de cheltuieli cu stimulentele nu pot depăși 1/12 din bugetul cu această destinație alocat în anul 2024.

**Art. 2.** Acordarea stimulentelor prevăzute la art. 1 se stabilește cu încadrarea în procentul stabilit de către Consiliul Județean Cluj pentru fiecare spital, conform prevederilor art. 25alin. (2) din Legea-cadru nr.153/2017 privind salarizarea personalului plătit din fonduri publice, cu modificările și completările ulterioare, în baza unui Regulament de acordare a stimulentelor financiare aprobat de Consiliul de Administrație al fiecărui spital.

**Art. 3.** Managerul fiecărui spital în calitate de ordonator de credite va răspunde de modul de stabilire și acordare a stimulentelor, de întocmirea, aprobarea și aplicarea Regulamentului de acordare a stimulentelor financiare.

**Art. 4.** Cu punerea în aplicare a prevederilor prezentei hotărâri se încredinţează preşedintele Consiliului Judeţean Cluj, prin managerul Spitalului Clinic de Boli Infecțioase Cluj-Napoca, managerul Spitalului Clinic de Pneumoftiziologie ,,Leon Daniello” Cluj-Napoca, managerul Spitalului Clinic de Recuperare Cluj-Napoca, managerul Spitalului Clinic de Urgență pentru Copii Cluj-Napoca și managerul Spitalului de Boli Psihice Cronice Borșa.

**Art. 5.** Prezenta hotărâre se comunică Direcţiei Generale Buget, Finanţe Resurse Umane, Spitalului Clinic de Boli Infecțioase Cluj-Napoca, Spitalului Clinic de Pneumoftiziologie ,,Leon Daniello” Cluj-Napoca, Spitalului Clinic de Recuperare Cluj-Napoca, Spitalului Clinic de Urgență pentru Copii Cluj-Napoca, Spitalului de Boli Psihice Cronice Borșa, precum şi Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj, precum şi pe pagina de internet „[www.cjcluj.ro](http://www.cjcluj.ro)”.

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din ......decembrie 2024**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

Nr. 49860/04.12.2024

**RAPORT DE SPECIALITATE**

|  |  |  |  |  |  |
| --- | --- | --- | --- | --- | --- |
| **Titlul proiectului de hotărâre** | | privind acordarea, în anul 2025, de stimulente financiare lunare personalului medical și de specialitate din cadrul spitalelor al căror management a fost transferat la Consiliul Județean Cluj | | | |
| **Compartiment de resort:** | | Direcția Generală Buget-Finanțe, Resurse Umane-Serviciul Resurse Umane | | | |
| **Secțiunea 1 - Documentare și analiză:** | | | | | |
| Pentru acest proiect de hotărâre sunt incidente următoarele acte normative:   * art. 173 alin. (1) lit. a), art. 191 alin. (1) lit. a), art. 182 alin. (4) coroborate cu art. 136 alin. (2) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; * art. 196 alin (6^1) și art. 199 alin. (2) din Legea nr. 95/2006 privind reforma în domeniul sănătății, republicată cu modificările și completările ulterioare; * art. 193 alin. (6^1) *”Ministerul Sănătății, ministerele şi instituțiile cu rețea sanitară proprie pot acorda personalului medical şi de specialitate stimulente financiare lunare, în limita a două salarii minime brute pe țară a căror finanțare este asigurată din veniturile proprii ale acestora, în limita bugetului aprobat”*; * art. 199 alin. (2) "*Autoritățile administrației publice locale pot acorda personalului medical şi de specialitate din spitalele publice din rețeaua sanitară proprie stimulente financiare lunare, în limita a două salarii minime brute pe țară, în baza hotărârii autorităților deliberative ale autorităților administrației publice locale, în limita bugetului aprobat*"; * art. 25 alin. (2) din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare;   *”Prin excepție de la prevederile alin. (1), pentru instituțiile din sistemul sanitar şi de asistență socială şi cele din sistemul de apărare, ordine publică şi securitate națională, suma sporurilor, compensațiilor, adaosurilor, primelor, premiilor şi indemnizațiilor, inclusiv cele pentru hrană şi vacanță, acordate cumulat pe total buget pentru fiecare ordonator principal de credite nu poate depăşi 30% din suma salariilor de bază, a soldelor de funcție/salariilor de funcție, soldelor de grad/salariilor gradului profesional deținut, gradațiilor şi a soldelor de comandă/salariilor de comandă şi a indemnizațiilor lunare, după caz”,*   * art. 40 alin. (1) și art. 68 din Legea nr. 276/2006 privind finanțele publice locale cu modificările și completările ulterioare; * art. 40 alin (1):”*dacă legea bugetului de stat nu a fost adoptată cu cel puțin 3 zile înainte de expirarea exercițiului bugetar, se aplică în continuare bugetele anului precedent, până la aprobarea noilor bugete, limitele lunare de cheltuieli neputând depăși, de regulă, 1/12 din prevederile bugetelor anului precedent, cu excepția cazurilor deosebite, temeinic justificate de către ordonatorii de credite sau, după caz, 1/12 din sumele propuse în proiectul de buget, în situația în care acestea sunt mai mici decât cele din anul precedent.”* * art. 68 *Veniturile proprii ale instituțiilor publice;* * art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată; | | | | | |
| **Secțiunea a 2-a - Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | | | |
| * Spitalul Clinic de Urgență pentru Copii Cluj-Napoca prin adresa nr.15932 din 08.11.2024 înregistrată la Consiliul Judeţean Cluj sub nr. 46266 din 12.11.2024; * Spitalul Clinic de Boli Infecțioase Cluj-Napoca prin adresa nr. 20097 din 14.11.2024 înregistrată la Consiliul Judeţean Cluj sub nr. 46674 din 14.11.2024; * Spitalul de Boli Psihice Cronice Borșa prin adresa nr. 5956 din 22.11.2024 înregistrată la Consiliul Judeţean Cluj sub nr. 48301 din 26.11.2024; * Spitalul Clinic de Recuperare Cluj-Napoca prin adresa nr. 21453 din 26.11.2024 înregistrată la Consiliul Judeţean Cluj sub nr. 48635 din 27.11.2024; * Spitalul Clinic de Pneumoftiziologie ,,Leon Daniello” Cluj-Napoca prin adresa nr. 6436 din 15.11.2024 înregistrată la Consiliul Judeţean Cluj sub nr. 49025 din 29.11.2024;   **solicită acordarea unor stimulente financiare lunare pentru personalul medical și de specialitate din cadrul spitalului**.  Consiliul Județean Cluj a solicitat un punct de vedere cu privire la acordarea stimulentelor după intrarea în vigoare a Legii-cadru nr.153/2017 privind salarizarea personalului plătit din fonduri publice, cu modificările și completările ulterioare iar răspunsul Ministerului Sănătății comunicat prin adresa nr. 23359/14577/8078/08.05.2019, înregistrată la Consiliul Județean Cluj sub nr.16884/15.05.2019 este următorul:   * autorităţile administraţiei publice locale pot acorda personalului medical şi de specialitate din spitalele publice din reţeaua sanitară proprie stimulente financiare lunare, în limita a două salarii minime brute pe ţară, în baza hotărârii autorităţilor deliberative ale autorităţilor administraţiei publice locale, conform prevederilor art.199 alin. (2) din Legea nr. 95/2006; * acordarea drepturilor reglementate la art.199 alin. (2) din Legea nr.95/2006 este stabilită de către ordonatorul de credite, cu respectarea reglementărilor legale în vigoare și cu încadrarea în veniturile proprii ale unităților sanitare, în limita bugetului aprobat; * de asemenea, se menționează că procentul de 30% prevăzut la art. 25 alin. (2) din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare, cuprinde suma sporurilor, compensațiilor adaosurilor, primelor, premiilor și indemnizațiilor acordate cumulat pe total buget pentru fiecare ordonator principal de credite; * prin sintagma “ personal medical și de specialitate“, se înțelege personalul care ocupă funcțiile prevăzute în Anexa nr. II sau prevăzute la lit. B, Cap.II din Anexa nr. VIII la Legea-cadru nr.153/2017.   Consiliul Județean Cluj stabilește pentru fiecare unitate sanitară din subordine limita maximă de încadrare a sporurilor în salariile de bază astfel încât să fie respectate prevederile art. 25 alin. (2) din Legea-cadru nr.153/2017.  Acordarea stimulentelor se stabilește cu încadrarea în procentul acordat de Consiliul Județean Cluj fiecărui spital pentru respectarea prevederilor art. 25alin. (2) din Legea-cadru nr.153/2017 privind salarizarea personalului plătit din fonduri publice, cu modificările și completările ulterioare, în baza unui Regulament de acordare a stimulentelor financiare aprobat de Consiliul de Administrație al Spitalului.  Stimulentele financiare lunare în limita a două salarii minime brute pe țară, a căror finanțare este asigurată din veniturile proprii ale Spitalului, nu pot depăși 1/12 din bugetul cu această destinație alocat în anul 2024, până la adoptarea bugetului general propriu al Județului Cluj pe anul 2025.  Acordarea stimulentelor financiare lunare se stabilește cu respectarea dispozițiilor legale, în baza unui Regulament de acordare a stimulentelor financiare aprobat de Consiliul de Administrație al Spitalului.  Plata stimulentelor financiare aprobate se face în cursul lunii curente pentru luna anterioară.  Baza legală pentru acordarea stimulentelor este art. 199 alin. (2) din Legea nr. 95/2006 privind reforma în domeniul sănătății, republicată, cu modificările și completările ulterioare, în consecință considerăm că nu se aplică prevederile Ordonanței de urgență a Guvernului nr. 99/2023 privind unele măsuri pentru raportarea arieratelor de către instituţiile publice, deoarece există temei legal de acordare.  Având în vedere cele de mai sus, începând cu drepturile aferente anului 2025 Spitalul Clinic de Urgență pentru Copii Cluj-Napoca, Spitalul Clinic de Boli Infecțioase Cluj-Napoca, Spitalul de Boli Psihice Cronice Borșa, Spitalul Clinic de Recuperare Cluj-Napoca și Spitalul Clinic de Pneumoftiziologie ,,Leon Daniello” Cluj-Napoca, **poate acorda stimulente financiare lunare personalului medical și de specialitate,** în limita a două salarii minime brute pe ţară, din veniturile proprii ale spitalului, în limita bugetului aprobat pe anul 2025. Prin acordarea stimulentelor financiare lunare se urmărește motivarea categoriilor de personal de specialitate competente să rămână în sistemul sanitar și să se dezvolte profesional. În același timp se creează contextul identificării și atragerii de personal medical – tineri specialiști în specialitățile deficitare și stimulării cazurilor de tineri specialiști din domeniul medical care pot contribui la creșterea calității actului medical, a veniturilor proprii ale spitalului și a va genera cadrul favorabil pentru realizarea obiectivelor individuale ale angajaților și a obiectivelor generale ale instituției | | | | | |
| **Secțiunea a 3-a** **– Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)**:** | | | | | |
| Ca urmare a adoptării hotărârii, managerul fiecărui spital, va putea elabora și supune aprobării Consiliului de administrație al spitalului Regulamentul de acordare a stimulentelor financiare, și în calitate de ordonator de credite va răspunde de modul de stabilire, acordare a stimulentelor și aplicarea Regulamentului de acordare a stimulentelor financiare.  Modificările solicitate vor fi cuprinse în cheltuielile de personal pentru anul 2025 pentru fiecare spital al cărui management a fost transferat la Consiliul Județean Cluj. | | | | | |
| **Secțiunea a 4-a – Concluzii/propuneri:** | | | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | | | |
|  | **Prenume și nume** | | **Data** | **Semnătura** |
| Avizat: Director general | Cristina Șchiop | |  |  |
| Verificat: Șef serviciu | Corina Mocan | |  |  |
| Elaborat: Consilier | Simona Man | |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| *Direcţia Generală Buget-Finanţe, Resurse Umane/*  *Serviciul Resurse Umane* | 9.12.2024 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Crina Muntean |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona GACI | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 5 |  |  |  |